Source: https://www.riigiteataja.ee/akt/114082018005
Timestamp: 2018-10-19 09:40:14+00:00
Document Index: 5440988

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 7', '§ 11', '§ 2', '§ 4', '§ 3', '§ 4', '§ 5', '§ 6', '§ 7', '§ 11', '§ 11', '§ 11', '§ 11', '§ 2', '§ 4', '§ 11', '§ 8']

Maamaksu arvutamise ja tasumise ning maksusoodustuse taotlemise kord – Riigi Teataja
Maamaksu arvutamise ja tasumise ning maksusoodustuse taotlemise kord - sisukord
2 Maamaksu arvutamise kord
§ 2 Maamaksu arvutamine
3 Maamaksu tasumise kord
§ 3 Maakasutaja maksukohustus
§ 4 Jätkuvalt riigi omandis oleva maa maamaks
§ 5 Riigile esitatav maamaksuteade
§ 6 Maamaksuteate muutmine
4 Maksusoodustuse taotlemine
§ 7 Täiendava maamaksusoodustuse taotlemine
5 Laekunud maamaksu kohaliku omavalitsuse üksusele ülekandmise kord
§ 8 Maamaksu ülekandmine
RT I, 14.08.2018, 5
Vastu võetud 16.10.2014 nr 38
RT I, 21.10.2014, 4
29.10.2016 RT I, 02.11.2016, 2 01.01.2017
12.08.2018 RT I, 14.08.2018, 4 17.08.2018
Määrus kehtestatakse maamaksuseaduse § 7 lõike 7 ja § 11 lõike 9 alusel.
Määrusega kehtestatakse maamaksu arvutamise ja tasumise ning maksusoodustuse taotlemise kord.
2. peatükk Maamaksu arvutamise kord
§ 2. Maamaksu arvutamine
(1) Maksu- ja Tolliamet arvutab tasumisele kuuluva maamaksu summa kohaliku omavalitsuse üksuse esitatud alusandmete alusel.
(2) Kui maamaksu alusandmed on maksuteates ebatäpsed, tuleb maksumaksjal pöörduda andmete täpsustamiseks maa asukohajärgsesse kohaliku omavalitsuse üksusesse.
(3) Tasumisele kuuluva maamaksu summa arvutatakse maamaksumäära korrutamisel maa korralise hindamise tulemuste põhjal määratud maa maksustamishinnaga, võttes arvesse maamaksuseaduse § 4 lõikes 2 sätestatut.
(4) Maamaksu summa arvutatakse sendi täpsusega.
3. peatükk Maamaksu tasumise kord
§ 3. Maakasutaja maksukohustus
Kui maakasutus ei ole maareformi seadusega ette nähtud korras ümber vormistatud, tasub maamaksu maa kasutaja.
§ 4. Jätkuvalt riigi omandis oleva maa maamaks
Riik tasub maamaksu jätkuvalt riigi omandis olevalt maalt, mille tagastamise, asendamise või kompenseerimise kohta on esitatud taotlus või mis on kompenseeritud, kuid mida keegi ei ole kasutusse võtnud, või mille tagastamise, asendamise või kompenseerimise kohta pole esitatud taotlust ning mida keegi ei ole kasutusse võtnud.
§ 5. Riigile esitatav maamaksuteade
(1) Kui riigile kuuluv maa on kantud riigi kinnisvararegistrisse, esitab Maksu- ja Tolliamet maamaksuteate registris märgitud riigivara valitsejale või volitatud asutusele.
(2) Kui riigile kuuluv maa ei ole kantud riigi kinnisvararegistrisse, esitab Maksu- ja Tolliamet maamaksuteate Rahandusministeeriumile.
§ 6. Maamaksuteate muutmine
Kui maamaksuteadet muudetakse pärast selle kättetoimetamist, antakse maksusumma esimese osa tasumiseks aega vähemalt 30 kalendripäeva.
[RT I, 14.08.2018, 4 - jõust. 17.08.2018]
4. peatükk Maksusoodustuse taotlemine
§ 7. Täiendava maamaksusoodustuse taotlemine
(1) Maamaksuseaduse § 11 lõigetes 5 ja 6 sätestatud maksuvabastuse taotlemiseks esitab isik, kes on riikliku pensionikindlustuse seaduse alusel pensioni saaja, kellel on töövõimetoetuse seaduse alusel tuvastatud osaline või puuduv töövõime, või kes on okupatsioonirežiimide poolt represseeritud isiku seaduse mõistes represseeritu ja represseerituga võrdsustatud, maa asukohajärgsele kohaliku omavalitsuse üksusele kirjaliku avalduse järgmiste andmetega:
[RT I, 02.11.2016, 2 - jõust. 01.01.2017]
2) maamaksuseaduse § 11 lõikes 5 sätestatud maksuvabastuse taotlemisel pensionitunnistuse number;
(11) Isik, kellel on töövõimetoetuse seaduse alusel tuvastatud osaline või puuduv töövõime, lisab maamaksuseaduse § 11 lõikes 5 sätestatud maksuvabastuse taotlemisel taotlusele tõendi osalise või puuduva töövõime kohta.
(2) Represseeritu ja represseerituga võrdsustatud isik lisab maamaksuseaduse § 11 lõikes 6 sätestatud maksuvabastuse taotlemisel taotlusele dokumendi koopia, mis tõendab isiku vastavust okupatsioonirežiimide poolt represseeritud isiku seaduse § 2 lõikes 1 või 2 või § 4 lõikes 1 sätestatud tingimustele.
(3) Kohaliku omavalitsusüksuse täitevorganil on õigus otsustada maksusoodustuse kohaldamine kaalutlusõiguse alusel lähtuvalt maamaksuseaduse § 11 lõikes 7 sätestatust.
5. peatükk Laekunud maamaksu kohaliku omavalitsuse üksusele ülekandmise kord
§ 8. Maamaksu ülekandmine
Maksu- ja Tolliamet kannab laekunud maamaksu kohaliku omavalitsuse üksusele üle vähemalt üks kord kuus.
Määrus jõustub 2015. aasta 1. jaanuaril.